CELEX: 32014R0190
Language: ro
Date: 2014-02-24 00:00:00
Title: Regulamentul de punere în aplicare (UE) nr. 190/2014 al Consiliului din 24 februarie 2014 de modificare a Regulamentului de punere în aplicare (UE) nr. 461/2013 de instituire a unei taxe compensatorii definitive la importurile de anumite tipuri de polietilentereftalat (PET) originare din India, în urma unei reexaminări efectuate în perspectiva expirării măsurilor în conformitate cu articolul 18 din Regulamentul (CE) nr. 597/2009

28.2.2014   
            
            
               RO
            
            
               Jurnalul Oficial al Uniunii Europene
            
            
               L 59/5
            
         
      REGULAMENTUL DE PUNERE ÎN APLICARE (UE) NR. 190/2014 AL CONSILIULUI
   
   din 24 februarie 2014
   de modificare a Regulamentului de punere în aplicare (UE) nr. 461/2013 de instituire a unei taxe compensatorii definitive la importurile de anumite tipuri de polietilentereftalat (PET) originare din India, în urma unei reexaminări efectuate în perspectiva expirării măsurilor în conformitate cu articolul 18 din Regulamentul (CE) nr. 597/2009
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 13,
   având în vedere propunerea prezentată de Comisia Europeană după consultarea Comitetului consultativ,
   întrucât:
   A.   PROCEDURA ANTERIOARĂ
   
   
               (1)
            
            
               Prin Regulamentul (CE) nr. 2603/2000 (2), Consiliul a impus măsuri compensatorii la importurile de polietilentereftalat („PET”) originare din India. În urma unei reexaminări efectuate în perspectiva expirării măsurilor, măsurile respective au fost menținute prin Regulamentul de punere în aplicare (UE) nr. 461/2013 al Consiliului (3).
            
         
               (2)
            
            
               Prin Regulamentul (CE) nr. 2604/2000 (4), Consiliul a impus măsuri antidumping la importurile de PET originare din India. În urma unei reexaminări efectuate în perspectiva expirării măsurilor, măsurile respective au fost menținute prin Regulamentul (CE) nr. 192/2007 al Consiliului (5). La 24 februarie 2012, Comisia a inițiat o nouă reexaminare în perspectiva expirării măsurilor. Prin Decizia de punere în aplicare 2013/226/UE (6), Consiliul a respins propunerea Comisiei de regulament de punere în aplicare al Consiliului privind menținerea taxei antidumping la importurile de PET originare, printre altele, din India și, prin urmare, măsurile antidumping au expirat.
            
         
               (3)
            
            
               În 2000, prin Decizia 2000/745/CE (7), Comisia a acceptat angajamentele de preț, oferite, printre altele, de societățile indiene Pearl Engineering Polymers Limited („Pearl”) și Reliance Industries Limited („Reliance”), în cadrul procedurilor antidumping și antisubvenție. În 2005, prin Decizia 2005/697/CE (8), Comisia a acceptat un angajament din partea societății indiene South Asean Petrochem Limited care, în urma unei fuziuni, și-a schimbat denumirea în Dhunseri Petrochem & Tea Limited („Dhunseri”) (9).
            
         B.   RETRAGEREA ANGAJAMENTELOR ȘI MODIFICAREA REGULAMENTULUI DE PUNERE ÎN APLICARE (UE) NR. 461/2013
   
   
               (4)
            
            
               Prin Decizia de punere în aplicare 2014/109/UE (10), Comisia a retras acceptarea angajamentelor oferite de trei societăți indiene: Dhunseri, Reliance și Pearl. Prin urmare, articolul 1 alineatul (4) și articolul 2 din Regulamentul de punere în aplicare (UE) nr. 461/2013, precum și anexa la regulamentul respectiv ar trebui să fie abrogate. Prin urmare, taxele compensatorii definitive instituite prin articolul 1 alineatul (2) din Regulamentul de punere în aplicare (UE) nr. 461/2013 ar trebui să se aplice importurilor de PET fabricat de societățile Dhunseri, Reliance și Pearl (cod adițional TARIC A585 pentru Dhunseri, cod adițional TARIC A181 pentru Reliance și cod adițional TARIC A182 pentru Pearl),
            
         ADOPTĂ PREZENTUL REGULAMENT:
   Articolul 1
   (1)   Se abrogă articolul 1 alineatul (4) și articolul 2 din Regulamentul de punere în aplicare (UE) nr. 461/2013, precum și anexa la regulament.
   (2)   Articolul 1 alineatul (5) din Regulamentul de punere în aplicare (UE) nr. 461/2013 se renumerotează ca articolul 1 alineatul (4).
   (3)   Articolul 3 din Regulamentul de punere în aplicare (UE) nr. 461/2013 se renumerotează ca articolul 2.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statelele membre.
      Adoptat la Bruxelles, 24 februarie 2014.
      
         
            Pentru Consiliu
         
         
            Președintele
         
         K. ARVANITOPOULOS
         
      
   
   
      (1)  JO L 188, 18.7.2009, p. 93.
   
      (2)  Regulamentul (CE) nr. 2603/2000 al Consiliului din 27 noiembrie 2000 de instituire a unui drept compensatoriu definitiv și de percepere definitivă a dreptului provizoriu instituit la importurile anumitor tipuri de polietilenă tereftalat originare din India, Malaezia și Thailanda și de închidere a procedurii antisubvenții privind importurile anumitor tipuri de polietilenă tereftalat originare din Indonezia, Republica Coreea și Taiwan (JO L 301, 30.11.2000, p. 1).
   
      (3)  Regulamentul de punere în aplicare (UE) nr. 461/2013 al Consiliului din 21 mai 2013 de instituire a unei taxe compensatorii definitive la importurile de anumite tipuri de polietilen tereftalat (PET) originare din India, în urma reexaminării efectuate în perspectiva expirării măsurilor în conformitate cu articolul 18 din Regulamentul (CE) nr. 597/2009 (JO L 137, 23.5.2013, p. 1).
   
      (4)  Regulamentul (CE) nr. 2604/2000 al Consiliului din 27 noiembrie 2000 de instituire a unui drept antidumping definitiv și de percepere definitivă a dreptului provizoriu instituit pentru importurile de anumite tipuri de polietilenă tereftalată originare din India, Indonezia, Malaysia, Republica Coreea, Taiwan și Thailanda (JO L 301, 30.11.2000, p. 21).
   
      (5)  Regulamentul (CE) nr. 192/2007 al Consiliului din 22 februarie 2007 de instituire a unei taxe antidumping definitive la importurile anumitor tipuri de polietilen tereftalat originar din India, Indonezia, Malaezia, Republica Coreea, Thailanda și Taiwan, după o reexaminare în temeiul expirării măsurilor și o reexaminare intermediară parțială, în conformitate cu articolul 11 alineatul (2) și articolul 11 alineatul (3) din Regulamentul (CE) nr. 348/96 (JO L 59, 27.2.2007, p. 1).
   
      (6)  Decizia de punere în aplicare 2013/226/UE a Consiliului din 21 mai 2013 de respingere a propunerii de regulament de punere în aplicare al Consiliului privind instituirea unei taxe antidumping definitive la importurile de anumite tipuri de polietilen tereftalat originare din India, Taiwan și Thailanda, ca urmare a unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (CE) nr. 1225/2009, și de încheiere a unei proceduri de reexaminare în perspectiva expirării măsurilor privind importurile de anumite tipuri de polietilen tereftalat originare din Indonezia și Malaysia, având în vedere că propunerea ar impune o taxă antidumping definitivă la importurile de anumite tipuri de polietilen tereftalat originare din India, Taiwan și Thailanda (JO L 136, 23.5.2013, p. 12).
   
      (7)  Decizia 2000/745/CE a Comisiei din 29 noiembrie 2000 privind acceptarea angajamentelor oferite în cadrul procedurilor antidumping și antisubvenții referitoare la importurile anumitor tipuri de polietilenă tereftalată (PET) originare din India, Indonezia, Malaysia, Republica Coreea, Taiwan și Thailanda (JO L 301, 30.11.2000, p. 88).
   
      (8)  Decizia 2005/697/CE a Comisiei din 12 septembrie 2005 de modificare a Deciziei 2000/745/CE privind acceptarea angajamentelor oferite în cadrul procedurilor antidumping și antisubvenții privind importurile de anumite tipuri de polietilenă tereftalată (PET) originare, printre altele, din India (JO L 266, 11.10.2005, p. 62).
   
      (9)  Avizul privind măsurile compensatorii în vigoare referitoare la importurile în Uniune de anumite tipuri de polietilen tereftalat originar din India: schimbarea numelui unei societăți supuse unei taxe compensatorii individuale (JO C 335, 11.12.2010, p. 7).
   
      (10)  Decizia de punere în aplicare 2014/109/UE a Comisiei din 4 februarie 2014 de abrogare a Deciziei 2000/745/CE privind acceptarea angajamentelor oferite în cadrul procedurilor antidumping și antisubvenții referitoare la importurile anumitor tipuri de polietilentereftalat (PET) originare, printre altele, din India (a se vedea pagina 35 din prezentul Jurnal Oficial).